Rapla ralli 2023 võitja Priit Koik: „Tulime tegelikult nö nautima seda rallit ja võidu kaitsmist plaanis ei olnud, kuigi loomulikult mõtlesime sellest. Meie äpardused said alguse juba teisel katsel, kui me ei saanud stardist minema ja jäime sinna 23 sekundiks seisma. Täna sõitsime esimesel katsel teelt välja ja küljega vastu puud, kuid õnneks polnud auto vigastused suured ja saime jätkata. Kaotasime ka seal aega ja pidime kaks korda endale nö restarti tegema ning uuesti kaotatud sekundeid püüdma hakkama. Viimase katse alguses oli plaan teha nii perfektne sõit, kui võimalik ja kus saab seal võtame riske. Loomulikult olid mõned vead sees, millega rahul pole, kuid lõppkokkuvõttes ma arvan ma pingutasin oma maksimumi lähedal ja andsin endast nii palju, kui ma suutsin.“
#000002
Rapla ralli 2023 EMV4 klassi võitja Karl-Markus Sei: „Eile õnnestus vahe sisse teha ja täna oli vaja pigem nagu vormistada. Kuigi meil olid probleemid autoga, siis õnnestus see vahe säilitada ja võita. Ma arvan, et oli väga kihvt ralli, kus sain juurde kõvasti uusi kogemusi ja vajalikud punktid.“
#000007
Rapla ralli 2023 ametlikud tulemused leiab SIIT.
#000014
Laupäeval, 29. aprillil Raassilla uuel rajal toimuvale rallikrossi Eesti meistrivõistluste etapile on oodata SuperCar-klassis kohalikele võistlejatele täiendust välismaalt, mõnigi tuttav sõitja toob rajale uue auto, rajale on oodata mitut uut sõitjat ja mõnigi pausi teinu naaseb rajale.
#000016
SuperCar-klassis tulevad eestlastele konkurentsi pakkuma Läti-Leedu sarja võitnud lätlane Edijs Ošs (Škoda Fabia), soomlane Anssi Hyttinen (Volvo S40) ja lätlane Janis Vegeris (Citroen DS3). “Kohalikku sarja sõitvad eestlased on samuti rivis, nii et kindlasti tuleb põnev võistlus,” sõnas EAL rallikrossikomitee esimees Mati Kask.
#000017
Aprilli keskel toimunud treeningpäeval uue ja varasemast võimsama autoga esimese testi teinud Allik märkis toona, et juba paari ringiga olid ajad samad, mis eelmise autoga. “Aga uue auto piirideni jõudmiseks tuleb veel pikk maa minna,“ lisas ta.
#000019
Väga konkurentsitihedas Crosskart Xtreme klassis võistleb tänavu teiste seas autoralli möödunud aasta Eesti meistrivõistluste absoluutarvestuse ja EMV2 klassi hõbemedaliomanik Priit Koik. „Plaan on proovida rallist erinevat ala,“ rääkis Koik treeningpäeval. „Nii et miks mitte rallikross ja seda just krosskartide arvestuses. Need tunduvad ägedad ja särtsakad. Ma ei ole kunagi ühisstardist alal võistelnud, eks seegi ole uus ja huvitav, aga kindlasti ka keeruline.“
#000021
Kask tõi välja, et uusi sõitjaid on teisigi ning kindlasti on huvitavaid sõite oodata ka Crosskart 125 ja 650 klassis.
#000022
Võistlussõidud algavad Raassillal laupäeval kell 10.10. “Põnevust jagub terveks päevaks. Kui mõnele fännile tundub, et päris alguseks kohale ei jõua, siis katki pole midagi. Kui keskpäevaks tulla, siis kolmas eelsõitude voor, poolfinaalid ja finaalid kindlasti nägemata ei jää,” rääkis alakomitee esimees. “Laupäevane võistlus on esimene rallikross Raassilla uuel rajal ja võib päris kindel olla, et põnevust jagub.”
#000023
EMV3 arvestuses jagati punkte kõigile, kes võistlesid Rally3 masinaga. Selles klassis läheb meistritiitel sel korral Poola ekipaažile Hubert Laskowski – Michal Kušnierz (Ford Fiesta Rally3), kes osalesid kokku 4 etapil ja kogusid hooaja lõpuks 91 punkti. Teisele kohale platseerusid 62 punktiga Kaspar Kasari – Rainis Raidma (Ford Fiesta Rally3), kuigi mehed osalesid hooajal 6 erineval etapil ja suutsid enamuse ka võita, siis paraku väheste osavõtjate tõttu kolmel võistlusel meistrivõistluste punkte ei jagatud. Klassi kolmas koht läheb aga jagamisele ekipaažidele Rainer Rohtmets – Erik Vaasa (Ford Fiesta Rally3) ja Robert Virves – Julia Thulin (Ford Fiesta Rally3), kes mõlemad kogusid 35 punkti.
#000027
Estonian Junior Challenge sarjas selgitati välja parimad noored rallisõitjad, kusjuures selles arvestuses selgitati välja vaid parimad juhid. Punkte jagati nii klassivõitude kui ka katsevõitude eest. Hooaja lõpuks kogus suurima arvu punkte Jaspar Vaher, kes võitis 5st etapist 4. Vaheri punktide kogusumma oli aasta lõpuks 170, millest katsevõidud moodustasid 49, kusjuures katsete koguarv 2022. hooajal oli 52. Estonian Junior Challenge’i arvestuse teisele kohale tuli Karl-Johannes Visnapuu, kes kogus 110 punkti, millest katsevõite on 1. Kolmandaks tuli aga Pranko Kõrgesaar, kes kogus 76 punkti, millest 2 moodustavad katsevõidud.
#000029
EMV6 ehk tagaveoliste E11 ja mootori töömahuga kuni 3500cm3 masinate arvestuses, kus peamiselt sõidetakse BMW autodega, viivad meistritiitli koju endised veokamehed Taavi Niinemets – Esko Allika (BMW M3), kes kogusid hooaja kokkuvõttes 163 punkti. Teiseks tulid aga BMW 1M masinaga võistelnud Raiko Aru – Allar Heina, kelle punktide kogusumma oli 113. Kolmandaks sõitsid ennast Tarmo Lee – Tõnu Nõmmik (BMW 320), kes kogusid 106,5 punkti.
#000031
Käesoleval hooajal selgitati välja ka parimad Lada ekipaažid uues Lada Classic Cup sarjas, kus sõideti kokku 6 etappi, millest arvesse lähevad 4. Hooaja lõppedes suutsid enim punkte koguda Koit Repnau – Hannes Hannus (Lada VFTS 21053), kelle punktiskoor oli koos katsevõitudega kokku 99. Teisele kohale platseerusid aga lätlased Arvis Vecvagars – Gints Gaikis (Lada VFTS), kes kogusid 75 punkti ja kolmandaks tulid Kalle Kruusma ja tema kolm kaardilugejat Martin Jaanus, Romet Reisin ja Terko Jakobson, kes kogusid kokku 54,5 punkti.
#000035
Klubide arvestuses käis tihe rebimine kuni Saaremaa Rally lõpuni välja, kuid sel hooajal suutsid suurima punktikoguse skoorida CKR Estonia võistlejad, kes kogusid kokku 263 punkti. Teisele kohale platseerusid Juuru Tehnikaklubi liikmed, kes said punktisaagiks 235 punkti. Napilt kolmandaks jäänud Kupatama Motorsport kogusid hooaja lõikes kokku 232 punkti.
#000036
Eesti Autospordi Liit õnnitleb võitjaid ja poodiumikohtade omanikke ning tänab kõiki võistlejaid, kes vaatamata keerulisele globaalsele olukorrale on leidnud võimalusi ja vahendeid, et autospordiga tegeleda. Soovime kõigile edukat aasta lõppu ja tuletame meelde, et ega uus hooaeg enam mägede taga ei ole ning tasub juba vaikselt valmistuma hakata järgmisteks võistlusteks.
#000037
EMV1 arvestuses asus võistlustulle 4 ekipaaži, kellest lõpuni jõudis 1, seega klassivõidu võtsid Margus Murakas – Rainis Nagel (Audi S1), kes kaotasid absoluutarvestuse parimatele 8 minutit ja 41,4 sekundit.
#000040
EMV5 ehk 4WD E12 klassis toimunud Eesti – Läti duellis jäid sel korral peale lätlased Edijs Bergmanis – Ivo Pukis (Mitsubishi Lancer EVO 9), kes tõusid liidriks peale Allan Popov – Aleksander Prõttsikov (Mitsubishi Lancer EVO 9) tehnilisi probleeme viimasel katsel. Teisele kohale sõitsid ennast vennad Kristo ja Raido Subi (Mitsubishi Lancer EVO 9), kes kaotasid viimase katse finishis klassi liidritele 56,5 sekundit. Neliveoliste EMV5 klassi kolmanda koha saavutasid lätlased Emils Blums – Didzis Eglitis (Mitsubishi Lancer EVO 9), kes jäid viimase katse lõpuks klassi liidritest maha 1 minuti ja 15,6 sekundit.
#000043
EMV9 ehk veokaklassi arvestuses võtsid võidu Veiko ja Toivo Liukanen (GAZ 51), kes edestasid teisele kohale tulnud Rainer Tuberik – Raido Vetesina (GAZ 51) kõigest 0,7 sekundiga. Kolmandale kohale platseerusid aga Martin Kio – Jüri Lohk (GAZ 51), kaotades võitjatele 39,7 sekundit.
#000047